ใครไม่มีเส้น อยากเส้นใหญ่แนะนำมาร้านราดหน้ายอดผักร้านป๋าอู๊ดค่ะ ถึงแม้ว่าร้านจะเป็นแค่ตึกแถวแต่ก็มีที่นั่งอยู่เยอะพอควรเลยค่ะ มีทั้งด้านในตึกและริมทางเดินแต่ร้านก็ดูสะอาดดีค่ะ ร้านอยู่ตรงข้ามซอยประชาสงเคราะห์ 20 ค่ะ เปิดตั้งแต่ช่วงเย็นไปจนถึงประมาณเที่ยงคืนค่ะ ราดหน้าเส้นใหญ่ น้ำราดหน้ารสชาติดีแบบไม่ต้องปรุงเลยค่ะ หมูก็นุ่ม ผักสดกรอบอร่อย นอกจากราดหน้าและก็มีผัดซีอิ๊ว, ข้าวหมูกระเทียมพริกไทย, ข้าวกระเพราหมูให้เลือกอีกด้วยค่ะ ราคาเริ่มต้น 35 บาทเองค่ะ